દેશદ્રોહી નારાબાજીની વીડિયો ‌િક્લપ મોબાઇલમાં રેકોર્ડ કરવામાં આવી હતી. વીડિયો ક્લિપમાં જે લોકો દેખાઇ રહ્યા છે અને જેમની ઓળખ સાબિત થઇ ચૂકી છે તેમને હવે પોલીસ પૂછપરછ માટે બોલાવી શકે છે. સૂત્રોના જણાવ્યા અનુસાર ૯ ફેબ્રુઆરીએ જેએનયુ કેમ્પસમાં થયેલા દેશ વિરોધી સૂત્રોચ્ચારના ચારેય વીડિયો અસલી છે. તાજેતરમાં સ્પેશિયલ સેલને મોકલવામાં આવેલા આખરી રિપોર્ટમાં એફએસએલ દ્વારા જણાવાયું છે કે આ વીડિયો ફૂટેજ સાથે કોઇ પણ પ્રકારનાં ચેડાં કરવામાં આવ્યાં નથી. અત્રે ઉલ્લેખનીય છે કે સ્પેશિયલ સેલે આ કેસની તપાસ દરમિયાન યુનિવર્સિટી કેમ્પસ અને સંકુલની મુલાકાત લીધી હતી ત્યારે ખબર પડી હતી કે કેટલાક લોકોએ ૯ ફેબ્રુઆરીના ઘટનાક્રમનો વીડિયો પોતાના મોબાઇલમાં ઉતાર્યો હતો, જેના આધારે પોલીસે કેટલાક લોકોને ઓળખી કાઢ્યા હતા અને વીડિયો ઉતારનાર લોકો પાસેથી મળેલા વીડિયો ફૂટેજ તપાસ માટે માર્ચ મહિનામાં એફએસએલમાં મોકલી આપવામાં આવ્યા હતા.